La Universitat Popular de Sagunt presenta la Setmana de la Salut amb contingut online
05 de maig 2020

![Imagen 1](/media/jfpg5fl2/96-maria-josep-soriano.jpg)

La Universitat Popular de Sagunt ha iniciat la Setmana de la Salut amb contingut online que es publica en la [web](/es-es/ayuntamiento/servicios/CulturaEducacion/universidadpopular/Paginas/semana-salud.aspx) de l'Ajuntament de Sagunt i en el perfil de [Facebook](http://www.facebook.com/pages/category/Edducation-website/Universitat-Popular-Sagunt-106514437674492) de la Universitat Popular.

La programació d'esta setmana monogràfica de la salut es basa en contingut gratuït amb classes de ioga, d'estiraments musculars, de teràpia facial, de balls de saló o taitxí i _xi-kung_. A través de fotografies i vídeos les persones interessades poden practicar-ho a casa i cuidar així de la seua salut.

![](/media/s4chqmop/96-up.jpg)  
 

La regidora de la Universitat Popular, Maria Josep Soriano, ha assegurat que estes activitats es deuen a «**la preocupació en general d'esta qüestió, per això hem volgut fer una setmana monogràfica en la qual els nostres professorats han preparat una sèrie de tallers online que es pujaran a la pàgina web i al Facebook**». Quant a la programació, es farà «**una presentació dia a dia**», ha destacat, en la qual el dilluns es va presentar el taller d'estiraments musculars i teràpia facial, dimarts i dimecres de ioga, dijous de taitxí i _xi-kung_ i divendres de ball.

Este contingut està obert a tota la ciutadania, «**perquè la Universitat Popular des de sempre ha volgut oferir els cursos no sols a l'alumnat matriculat, sinó a tota la ciutadania que ha d'estar molt temps a casa. Volem fer este regal perquè ara que ja es pot eixir de casa, amb estes recomanacions d'estiraments musculars, ioga o taitxí també ho poden fer al carrer o als parcs, seguint sempre totes les indicacions higièniques i de seguretat que la pandèmia ens obliga**», ha afirmat Soriano, qui ha destacat que estes accions es duen a terme «**perquè nosaltres no parem**».

![](/media/0hlbvbnw/96-up2.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/la-universitat-popular-de-sagunt-presenta-la-setmana-de-la-salut-amb-contingut-online/ "Facebook")
*   [](http://twitter.com/share?url=https://aytosagunto.es/va/actualitat/la-universitat-popular-de-sagunt-presenta-la-setmana-de-la-salut-amb-contingut-online/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-popular-de-sagunt-presenta-la-setmana-de-la-salut-amb-contingut-online/ "Linked In")
*   [](mailto:?body=https://aytosagunto.es/va/actualitat/la-universitat-popular-de-sagunt-presenta-la-setmana-de-la-salut-amb-contingut-online/)